Tartu autovaba päeva korraldaja Ragnar Kekkonen ütles "Aktuaalsele kaamerale", et autovabal päeval jäetakse auto koju, liigutakse jalgsi, rattaga või hoopis mingi liikumisvahendiga, mis ei ole auto.

"Meie siin Tartus täna oleme toonud välja tasakaaluliikuri ehk siis Segway, Fatbike´i. Käib jõetramm, saab sõita mööda jõge. Samamoodi tutvustame ka elektribussi," märkis ta.

Autovaba päev meelitas välja ka trikiratturid ning kohal oli ka maanteeamet, kes näitas, mis võib juhtuda, kui ületada piirkiirust.